open-index/open-wikipedia-markdown huggingface dataset:
Sella

* **Sella**, un concello da provincia de Alacant, en España.
* **Río Sella**, un río asturiano que desemboca no mar Cantábrico.
* **Río Sella**, un río da provincia de Alacant, en España.
* **Sella**, un recipiente troncocónico xeralmente de madeira.
Franklin J. Schaffner

**Franklin James Schaffner**, nado en Tokyo o 30 de maio de 1930 e finado en Santa Monica (California) o 2 de xullo de 1989, foi un director de cinema estadounidense.

## Traxectoria 
Naceu no Xapón, fillo de dous misioneiros, e alí medrou ata que marchou aos Estados Unidos a estudar, deixando os estudos de dereito na Universidade de Columbia ao participar na segunda guerra mundial.

Trala guerra comezou a traballar na televisión, ata chegar a dirixir o seu primeiro filme en 1963.

En 1968 obtivo un grande éxito, tanto de público como de crítica con *O planeta dos simios* e coa súa seguinte película, *Patton*, gañou o oscar ao mellor director.

## Obra 
* 1963 - *The Stripper*
* 1964 - *The Best Man*
* 1965 - *The War Lord*
* 1967 - *O meu doble nos Alpes*
* 1968 - *O planeta dos simios*
* 1970 - *Patton*
* 1971 - *Nicholas and Alexandra*
* 1973 - *Papillon*
* 1976 - *Islands in the Stream*
* 1978 - *The Boys from Brazil*
* 1980 - *A esfinxe*
* 1982 - *Yes, Giorgio*
* 1987 - *Lionheart*
* 1989 - *Welcome Home*

## Véxase tamén 
### Ligazóns externas 
*
Frank Lloyd

**Frank Lloyd**, nado en Glasgow (Escocia) o 2 de febreiro de 1886 e finado en Santa Monica (California) o 10 de agosto de 1960, foi un director de cinema estadounidense.

## Traxectoria 
Dedicado tamén á produción de cinema e ao guión, foi candidato ao oscar ao mellor director en 1929 por tres películas, gañándoo por *The Divine Lady*. Volvería conseguilo por *Cavalcade*.

O seu maior éxito foi *Mutiny on the Bounty*.

Foi un dos fundadores da Academia das Artes e das Ciencias Cinematográficas.

## Obra 
* 1915 - *The Black Box*
* 1916 - *The Tongues of Men*
* 1916 - *The Code of Marcia Gray*
* 1916 - *The Intrigue*
* 1919 - *The Loves of Letty*
* 1920 - *Madame X*
* 1922 - *Oliver Twist*
* 1923 - *Black Oxen*
* 1924 - *The Sea Hawk*
* 1926 - *The Eagle of the Sea*
* 1927 - *Children of Divorce*
* 1929 - *The Divine Lady*
* 1929 - *Weary River*
* 1929 - *Drag*
* 1930 - *The Lash*
* 1933 - *Cavalcade*
* 1933 - *Hoop-La*
* 1935 - *Mutiny on the Bounty*
* 1936 - *Under Two Flags*
* 1937 - *Wells Fargo*
* 1937 - *Maid of Salem*
* 1938 - *If I Were King*
* 1939 - *Rulers of the Sea*
* 1940 - *The Howards of Virginia*
* 1943 - *Forever and a Day*
* 1945 - *Sangue sobre o sol*
* 1955 - *The Last Command*

## Véxase tamén 
### Ligazóns externas 
*
Sturla Gunnarsson

**Sturla Gunnarsson**, nado en Reiquiavik o 1 de xaneiro de 1951, é un director de cine islandés nacionalizado canadense.

## Traxectoria 
Pese a que naceu en Islandia trasladouse con sete anos a Vancouver (Canadá) cos seus pais. Estudou na Universidade da Columbia Británica Literatura Inglesa e estudos de cinematografía, producindo a película *A Day Much Like the Others*, gañadora de importantes premios nos Festivais estudantis de cine do Canadá e Europa, tamén foi proxectada no Museo de Arte Moderna de Nova York.

Unha vez rematados os estudos trasladouse a Toronto para traballar no *National Film Board* (NFB). Co seu primeiro proxecto, *After the Axe*, recibiu o Premio da Academia á mellor produción de documentais. Dende entón gañou numerosos premios, como o Premio Emmy, Premio Genie e Premio Gemini

O seu documental sobre David Suzuki, *Force of Nature*, gañou o premio do público no Festival Internacional de Cine de Toronto en 2010.

## Filmografía escollida 
* *Such A Long Journey* (1998)
* *Rare Birds* (2001)
* *Gerrie & Louise* (2004; documental)
* *Beowulf e Grendel* (2005)
* *Force Of Nature* (2010; documental)

## Notas 
## Véxase tamén 
### Ligazóns externas 
* Perfíl en IMDb 
* Páxina oficial
Abundancia natural

dereita|miniatura
A **abundancia natural** é a cantidade presente na natureza de cada isótopo dun elemento químico expresado en porcentaxe. As abundancias naturais de cada isótopo empréganse para o cálculo do peso atómico dos elementos.

Calquera intento de illar un elemento debe comezar polo coñecemento da súa abundancia, que é a cantidade do elemento nunha rexión particular do mundo. A abundancia dos elementos na Terra e nas diversas rexións é o resultado da xeografía e da evolución específica do noso planeta.
A casa de cera

***A casa de cera*** (en , tamén titulado *Wax House, Baby*) é un filme americano-australiano de terror dirixido por Jaume Collet-Serra que se estreou no 2005.

## Sinopse 
Seis amigos que viaxan pola estrada para asistir ó partido de fútbol máis importante do ano, deciden acampar a véspera ó aire libre. Á mañá seguinte, decátanse de que o seu coche foi manipulado, así que aceptan a invitación dun condutor que os leva ata Ambrose. Ó chegar, visitan a principal atracción da cidade: a Casa de Cera de Trudy, que está inzada de esculturas de cera cuxo parecido cos modelos é abraiante. Cando descobren, arrepiados, a razón desta inquietante semellanza, comprenden que ou ben escapan da cidade ou tamén eles acabarán convertidos en estatuas do museo.

## Personaxes 
* Elisha Cuthbert como Carly Jones
* Chad Michael Murray como Nick Jones
* Brian Van Holt como Bo Sinclair / Vincent Sinclair
** Thomas Adamson como Bo de neno
** Sam Harkess como Vincent de neno
* Paris Hilton como Paige Edwards
* Jared Padalecki como Wade Dalton
* Jon Abrahams como Dalton Chapman
* Robert Ri'chard como Blake Johnson
* Damon Herriman como Lester Sinclair
* Andy Anderson como Shériff
* Dragitsa Debert como Trudy Sinclair
* Murray Smith como Dr. Victor Sinclair
* Emma Lung como Jennifer

## Galardóns e nomeamentos 
* 2005: Premio Razzie á peor actriz secundaria (Paris Hilton). 2 nomeamentos.

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Allosaurus

***Allosaurus*** (gr. "réptil diferente") é un xénero de dinosauros terópodos alosáuridos, que viviron a finais do período Xurásico, fai aproximadamente 156 e 144 millóns de anos, no Kimeridgiano e o Titoniano, no que hoxe é Norteamérica e Europa. Atopáronse varias especies, e aínda que a máis coñecida é *Allosaurus fragilis* dos Estados Unidos, tamén se atopou en Portugal (A. europaeus) e posiblemente en Tanzania, a China e Siberia.

A diferenza doutros terópodos anteriores, os alosauros eran comparativamente máis grandes, de ao redor de 9 metros de longo, con todo compartían moitos dos seus mesmos trazos anatómicos. Era un carnívoro bípede con garras e patas masivas, balanceadas pola súa pesada cola. O seu cranio curvo provisto de dentes aserrados era característico das súas baixas cristas irregulares, sobre e diante dos ollos. Malia ser un temible cazador relativamente grande non pesaba tanto, o mesmo que un moderno rinoceronte indio.

## Véxase tamén 
### Ligazóns externas 
* Specimens, discussion, and references pertaining to *Allosaurus fragilis* at The Theropod Database.
* Utah State Fossil, *Allosaurus* , from Pioneer: Utah's Online Library.
* Restoration of MOR 693 ("Big Al") and muscle and organ restoration at Scott Hartman's Skeletal Drawing website.
* List of the many possible *Allosaurus* species...
Troodon

***Troodon*** (gr. "dente que fere"), é un xénero representado por unha única especie de dinosauro terópodo trodóntido, que viviu a finais do Período xeolóxico|período Cretáceo superior, fai aproximadamente entre 75 a 70 millóns de anos, no Campaniano e Mastrichtiano, no que hoxe é Norteamérica. Descuberto en 1855, é un dos primeiros dinosauros descuberto en América do Norte.

## Véxase tamén 
### Bibliografía 
* Russell, D. A. (1987). "Models and paintings of North American dinosaurs." In: Czerkas, S. J. & Olson, E. C. (eds) *Dinosaurs Past and Present, Volume I.* Natural History Museum of Los Angeles County/University of Washington Press (Seattle and Washington), pp.&nbsp;114–131.
### Ligazóns externas 
* Dinosauroid
Herrerasaurus

***Herrerasaurus*** foi un dos primeiros dinosauros. O seu nome científico en latín quere dicir "lagarto de Herrera", na honra do gandeiro que descubriu o primeiro exemplar. Tódolos fósiles coñecidos deste carnívoro foron descubertos na Formación de Ischigualasto do período Carniano (Triásico serodio segundo a Comisión Internacional sobre Estratigrafía, datado de hai 231,4&nbsp;millóns de anos) no noroeste da Arxentina. A especie tipo, ***Herrerasaurus ischigualastensis***, foi descrita por Osvaldo Reig en 1963 e é a única especie asignada no xénero. *Ischisaurus* e *Frenguellisaurus* son sinónimos.

Durante moitos anos, a clasificación de *Herrerasaurus* era incerta debido a que só era coñecido por restos moi fragmentados. Xurdiron hipóteses sobre se era un terópodo basal, un sauropodomorfo basal, un saurisquio basal ou se non era un dinosauro senón un tipo de arcosauro. Porén, co descubrimento dun esqueleto case completo e unha caveira en 1988, *Herrerasaurus* foi clasificado tanto como un terápodo antigo como un saurisquio antigo en cando menos cinco estudos sobre a evolución dos terópodos, con moitos investigadores tratándoo, cando menos de xeito tentativo, como o membro máis primitivo dos terópodos.

É membro dos Herrerasauridae, unha familia de xéneros semellantes que se atopan entre os primeiros membros da radiación evolutiva dos dinosauros.

## Notas 
## Véxase tamén 
### Ligazóns externas 
* Introduction to *Herrerasaurus*, from the University of California Museum of Paleontology
Lewis Milestone

**Leib Milstein**, nado en Chişinău (Moldova) o 30 de setembro de 1895 e finado nos Ánxeles (California) o 25 de setembro de 1980, foi un director de cinema estadounidense.

## Traxectoria 
Naceu no Imperio Ruso e chegou aos Estados Unidos en 1912, tendo diversos oficios ata comezar a dirixir en películas para o exército. Nacionalizouse estadounidense en 1919. Trala primeira guerra mundial marchou a Hollywood, onde Howard Hughes o promoveu como director, chegando a gañar dous oscars ao mellor director por *Two Arabian Knights* e *All Quiet on the Western Front*.

Ao rematar a segunda guerra mundial foi incluído na lista negra por ser sospeitoso de simpatizar co comunismo. Isto levouno a abandonar os Estados Unidos e emigrar a Europa, onde seguiu dirixindo. De volta aos Estados Unidos, dirixiu filmes como a *A cuadrilla dos once* e *Rebelión a bordo*.

## Obra 
* *The Toothbrush* (1918)
* *Posture* (1918)
* *Positive* (1918)
* *Fit to Win* (1919)
* *Seven Sinners* (1925)
* *The Caveman* (1926)
* *The New Klondike* (1926)
* *Two Arabian Knights* (1927)
* *The Garden of Eden* (1928)
* *The Racket* (1928)
* *New York Nights* (1929)
* *Betrayal* (1929)
* *All Quiet on the Western Front* (1930)
* *The Front Page* (1931)
* *Chuvia* (1932)
* ''Hallelujah, I'm a Bum* (1933)
* *The Captain Hates the Sea* (1934)
* *Paris in Spring* (1935)
* *Anything Goes* (1936)
* *The General Died at Dawn* (1936)
* *Of Mice and Men* (1939)
* *The Night of Nights* (1939)
* *Lucky Partners* (1940)
* *My Life with Caroline* (1941)
* *Edge of Darkness* (1943)
* *The North Star* (1943)
* *Guest in the House* (1944)
* *The Purple Heart* (1944)
* *A Walk in the Sun* (1945)
* *O estraño amor de Marta Ivers* (1946)
* *Arch of Triumph* (1948)
* *No Minor Vices* (1948)
* *The Red Pony* (1949)
* *Halls of Montezuma* (1951)
* *Les Misérables* (1952)
* *Kangaroo* (1952)
* *Melba* (1953)
* *They Who Dare* (1954)
* *La Vedova X* (1955)
* *Pork Chop Hill* (1959)
* *A cuadrilla dos once* (1960)
* *Rebelión a bordo'' (1962)

## Notas 
## Véxase tamén 
### Ligazóns externas 
*
Ángel Cadavid Caamaño

**Ángel Cadavid Caamaño**, nado no Grove en 1896 e finado en Pontevedra o 2 de decembro de 1936, foi un médico e político galego.

## Traxectoria 
Pertencía á familia de Ás do Sineiro, que vivían no pazo do Sineiro. Médico do Grove e líder local de Izquierda Republicana. Co golpe de Estado do 18 de xullo de 1936 foi detido. Xulgado en Pontevedra en consello de guerra o 17 de novembro con Jacobo Barral Otero, Jacobo Otero Goday, Miguel Mandiás Merino, José Prol Figueiro e Manuel Puente Iglesias, acusados de rebelión militar, foi condenado a pena de morte. Foi executado na estrada a Campañó o 2 de decembro de 1936. Ademais impuxéronlle á familia unha multa de dous millóns de pesetas.

## Vida persoal 
Casou con Josefa Botana Gómez e foi pai de Carmen Cadavid Botana e avó de Esther Cid Cadavid (a muller do expresidente da Xunta, Emilio Pérez Touriño).

## Notas 
## Véxase tamén 
### Bibliografía 
* 
*
Jerome Robbins

**Jerome Rabinowitz**, nado en Nova York o 11 de outubro de 1918 e finado na mesma cidade o 29 de xullo de 1998 foi un director e produtor teatral e coreógrafo estadounidense.

## Traxectoria 
Comezou a estudar química na universidade, pero tivo que deixalo tras un ano por motivos económicos. Foi entón cando iniciou os seus estudos de danza.

Tras pasar polo mundo do ballet, creou coreografías para musicais de Broadway, como como *On the Town*.

En 1961 dirixiu xunto con Robert Wise o filme *West Side Story*. A pesar de ser despedido antes de rematar a rodaxe, foi acreditado coma codirector, gañando o Óscar ó mellor director. É o único director que gañou este premio coa única película que dirixiu.

Nos anos noventa a súa saúde viuse resentida, morrendo finalmente dun ataque ao corazón. A noite da súa morte as luces dos teatros de Broadway foron apagadas uns momentos coma homenaxe.

## Notas 
## Véxase tamén 
### Ligazóns externas 
*
Tom Hooper

**Thomas George Hooper**, nado en Londres o 1 de outubro de 1972 é un director de cinema e de televisión británico.

## Traxectoria 
Decidiu dedicarse á dirección tras ler un libro sobre o tema aos doce anos, comezando a gravar películas caseiras. A súa curtametraxe *Bomber Jacket*, que fixo aos catorce anos, foi finalista dun premio de novos talentos da BBC. Escribiu o seu primeiro guión aos dezaseis anos, e pasou os dous seguintes buscando financiamento.

Tras graduarse na Universidade de Oxford decidiu dirixir anuncios como forma para entrar na industria audiovisual, como fixeron Ridley Scott ou Tony Scott. De aí pasou a dirixir capítulos de moitas series da BBC.

O seu primeiro filme foi o drama *Red Dust* en 2004. Tralo debut, seguiu traballando na televisión, facendo miniseries como *Elizabeth I*, con Helen Mirren, que levou a Tom Hanks a propoñelo como director de *John Adams*. O éxito desta serie fixo que aumentasen as ofertas para dirixir filmes, pero Hooper rexeitounas.

O seu seguinte filme foi *The Damned United*, sobre o adestrador de fútbol Brian Clough, que foi finalmente estreado en 2009, o mesmo ano que comezou *The King’s Speech*, coa que gañou o oscar ao mellor director entre outros premios.

En 2012 levou ao cinema o musical *Les Misérables*.

## Obra 
* 2001 - *Love in a Cold Climate* (serie)
* 2002 - *Daniel Deronda* (serie) 
* 2003 - *Prime Suspect 6: The Last Witness* (serie)
* 2004 - *Red Dust* 
* 2005 - *Elizabeth I* (serie) 
* 2006 - *Longford* (telefilme)
* 2008 - *John Adams* (serie) 
* 2009 - *The Damned United* 
* 2010 - ''The King's Speech* 
* 2012 - *Les Misérables*
* 2015 - *The Danish Girl''

## Véxase tamén 
### Ligazóns externas 
*
Jeremy Sumpter

**Jeremy Robert Myron Sumpter**, nado o 5 de febreiro de 1989 en Carmel-by-the-Sea, unha viliña do condado de Monterey (California), é un actor estadounidense. É coñecido por protagonizar o filme de 2003 *Peter Pan* e por interpretar a J. D. McCoy na serie de televisión da NBC *Friday Night Lights* (2008–2010). Tamén apareceu xunto a AnnaSophia Robb e Helen Hunt en *Soul Surfer*.

## Filmografía 
## Véxase tamén 
### Ligazóns externas 
*
Rachel Hurd-Wood

**Rachel Clare Hurd-Wood**, nada o 17 de agosto de 1990 en Streatham, Londres, é unha actriz e modelo inglesa. É coñecida por interpretar a Wendy Darling no filme de 2003 *Peter Pan*.

## Filmografía 
### Vídeos musicais 
## Véxase tamén 
### Ligazóns externas 
*
Erik von Detten

**Erik Thomas von Detten**, nado o 3 de outubro de 1982 en San Diego (California), é un actor estadounidense. É coñecido polos seus papeis en *Escape to Witch Mountain*, *Toy Story*, *Brink!*, *The Princess Diaries*, *Complete Savages* e *So Weird*.

## Filmografía 
## Véxase tamén 
### Ligazóns externas 
*
Jason Priestley

**Jason Bradford Priestley**, nado 28 de agosto de 1969 en Vancouver, Columbia Británica, é un actor e director canadense. É coñecido por interpretar a Brandon Walsh na serie de televisión *Beverly Hills, 90210* e polo seu papel regular como Richard "Fitz" Fitzpatrick en *Call Me Fitz*.

## Filmografía 
### Cine 
### Televisión 
## Véxase tamén 
### Ligazóns externas 
*
Congo (novela)

***Congo*** é unha novela de ciencia ficción de Michael Crichton que foi publicada en 1980. A novela céntrase nunha expedición na selva da conca do Congo que viaxa na procura de diamantes e de respostas ás misteriosas mortes da primeira expedición que foi enviada. Crichton chamaba a *Congo* unha novela de "mundo perdido" na tradición fundada por Henry Rider Haggard con *As minas do rei Salomón*.

## Adaptación cinematográfica 
En 1995 foi estreado *Congo*, un filme dirixido por Frank Marshall e protagonizado por Dylan Walsh, Laura Linney, Tim Curry e Ernie Hudson. En xeral recibiu críticas negativas, e foi nomeado a varios Premios Golden Raspberry, incluíndo peor filme. Malia isto, o filme tivo éxito entre o público, recadando $152 millóns en todo o mundo.

## Influencias 
O emprego da lingua de sinais pola gorila está inspirado en parte nos esforzos da doutora Penny Patterson para ensinar a lingua de sinais americana a Koko.

## Notas 
## Véxase tamén 
### Outros artigos 
**Congo (filme)*, filme baseado na novela.
Gran Premio da Arxentina de 1975

O **Gran Premio da Arxentina de 1975** foi unha carreira de automobilismo de Fórmula 1, celebrada o 12 de xaneiro de 1975 no Autódromo Oscar Alfredo Gálvez de Buenos Aires. Foi a primeira carreira da tempada de , e o duodécimo Gran Premio da Arxentina e a segunda, que se celebrou na versión largada do circuíto de seis quilómetros ao redor do lago que se atopa ao nordeste do circuíto.

A carreira foi gañada por segunda vez polo piloto brasileiro Emerson Fittipaldi pilotando un McLaren M23 cunha vantaxe de seis segundos sobre James Hunt no seu Hesketh 308. Carlos Reutemann obtivo o seu mellor resultado ata ese momento na súa carreira de casa, terminando terceiro no seu Brabham BT44B.

## Resumo da carreira 
A pretempada foi bastante tranquila, Jochen Mass substituíra a Denny Hulme en McLaren, John Watson uniuse a Surtees e Mike Wilds, Rolf Stommelen e Jacques Laffite confirmáronse en BRM, Hill e Williams respectivamente.

March anunciara a súa retirada, pero logo nunha inesperada decisión confirmou a súa participación en  con Vittorio Brambilla e a muller piloto Lella Lombardi.

Ronnie Peterson tivo problemas contractuais, ao parecer descontento con Lotus e houbo dúbidas ata o inicio do Gran Premio si estaría pilotando para eles ou para Shadow.

Jean-Pierre Jarier demostrou a eficacia dos Shadow, facendo a volta máis rápida do circuíto, unha media de 196&nbsp;km/h para gañar a súa primeira pole por diante de Carlos Pace e Carlos Reutemann.

Pero todo foi en balde. Na volta de quecemento, rompeulle un piñón da coroa dentada, e non puido saír. O heroe local Reutemann tomou o liderado diante de Pace. James Hunt pilotaba o novo Hesketh coa nova suspensión de caucho subiu do sexto ata o terceiro lugar, loitando con Niki Lauda. Jochen Mass e Jody Scheckter engancháronse e tiveron que parar en boxes. Mentres tanto, John Watson perdeu terreo debido a un problema coa bomba de gasolina e foi descualificado logo de intentar reparalo na pista.

Wilson Fittipaldi estrelouse na volta 13, o coche incendiouse e tivo que saír o camión de bombeiros. Hunt pasara Lauda e foi a captúra dos dous Brabhams. Pace tomou a dianteira na volta 15, pero ó pasar por riba da escuma usada para apagar o coche de Wilson fixo un trompo e caeu ao oitavo lugar. Reutemann tomou o liderado,seguido por Hunt, Lauda e Emerson Fittipaldi. Na volta 23 o brasileiro foi capaz, tras unha serie de intentos infrutuosos, de pasar ao piloto de Ferrari.
O líder da carreira Carlos Reutemann, con problemas nos pneumáticos, foi pasado na volta 25 por Hunt, e na seguinte volta, tamén por Fittipaldi. O brasileiro acadou o liderado da carreira na volta 35 que aguantou ata o final da carreira. James Hunt consolouse coa volta rápida, a primeira e única na historia de Hesketh.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
''A menos que se indique o contrario, todos os resultados da carreira tómanse de
Joaquín Álvarez Lores

**Joaquín Álvarez Lores**, nado no Grove en 1898 e finado no mesmo concello o 29 de agosto de 1981, foi un industrial conserveiro e político galego.

## Traxectoria 
Fillo de Eloy Álvarez Benavides e neto de Joaquín Álvarez Vidal. Perito agrícola, foi o líder dos agrarios do Grove no principio dos anos vinte. Na ditadura de Primo de Rivera foi nomeado concelleiro e elixido alcalde o 13 de novembro de 1923, permanecendo no cargo durante todo o período. Na Segunda República afiliouse ao Partido Radical, foi nomeado concelleiro logo da folga xeral revolucionaria de 1934 e elixido alcalde o 13 de outubro de 1934. Afiliado a Falange Española Tradicionalista y de las JONS e á Garda Cívica, volveu ser nomeado alcalde do Grove en 1940.

## Vida persoal 
Foi pai de María Eloísa, Antonio e Xoaquín Álvarez Corbacho.

## Notas 
## Véxase tamén 
### Bibliografía 
* 
### Ligazóns externas 
* 1926-09-01 octavilla alcalde Joaquín Álvarez Lores mitin Cuncheiro plebiscito
John G. Avildsen

**John Guilbert Avildsen**, nado en Oak Park, Illinois o 21 de decembro de 1935 e finado nos Ánxeles o 16 de xuño de 2017 foi un director de cinema estadounidense.

## Traxectoria 
Comezou como axudante de director de Arthur Penn e Otto Preminger, ata que conseguiu o seu primeiro éxito de crítica con *Joe* en 1970.

Gañou o oscar ao mellor director por *Rocky*.

## Obra 
* 1969 - *Turn on to Love*
* 1970 - *Guess What We Learned in School Today?*
* 1970 - *Joe*
* 1971 - *Cry Uncle!*
* 1972 - *Okay Bill*
* 1973 - *Save the Tiger*
* 1974 - *The Stoolie*
* 1975 - *Fore Play*
* 1975 - *W.W. and the Dixie Dancekings*
* 1976 - *Rocky*
* 1978 - *Slow Dancing in the Big City*
* 1980 - *A fórmula*
* 1981 - *Os tolos dos meus veciños*
* 1982 - *Traveling Hopefully*
* 1983 - *A Night in Heaven*
* 1984 - *Karate Kid*
* 1986 - *The Karate Kid, Part II*
* 1987 - *Happy New Year*
* 1988 - *For Keeps*
* 1989 - *Lean on Me*
* 1989 - *The Karate Kid, Part III*
* 1990 - *Rocky V*
* 1990 - *The Power of One*
* 1994 - *8 Seconds*
* 1999 - *Inferno*

## Notas 
## Véxase tamén 
### Ligazóns externas 
*
Barra inversa

A **barra inversa** ou **barra invertida** (**\**) é un signo tipográfico auxiliar consistente nunha raia oblicua. Corresponde á versión reflectida da barra diagonal, polo que tamén se coñece como **antibarra**.

## Usos 
Utilízase principalmente en Informática, especialmente en linguaxes de programación. Tamén se usa para indicar o lugar onde se atopa un documento ou o camiño para chegar a el.
## Notas 
## Véxase tamén
### Ligazóns externas 
**Traballo xornalístico na UVI: Pautas para un correcto uso da linguaxe*
Jacobo Barral Otero

**Jacobo Barral Otero**, nado no Grove en 1906 e finado en Vigo o 15 de decembro de 1996, foi un mestre e político galego.

## Traxectoria 
esquerda|miniatura|250px|Xacobe Barral Otero
Sobriño de Jacobo Otero Goday. Na Segunda República foi correspondente de *El Pueblo Gallego* no Grove e presidente do grupo local do Grove do Partido Galeguista. Logo da dimisión da anterior Corporación, foi nomeado xestor e elixido alcalde do Grove a finais de xuño de 1936.

Co golpe de Estado do 18 de xullo de 1936 foi detido. Xulgado en Pontevedra en consello de guerra o 17 de novembro con Ángel Cadavid Caamaño, Jacobo Otero Goday, Miguel Mandiás Merino, José Prol Figueiro e Manuel Puente Iglesias, acusados de rebelión militar, foi condenado a pena de morte. A sentenza foi conmutada por cadea perpetua. Estivo preso en San Simón e logo foi trasladado ao Forte de San Cristovo (Pamplona).

A amizade con algunhas familias da burguesía viguesa permitiulle saír adiante durante o franquismo. Estableceuse na provincia da Coruña onde casou. Coa democracia encadrouse no Partido Galeguista e foi candidato do PNG-PG ás eleccións europeas de 1989. Finou en Vigo o 15 de decembro de 1996.

## Notas 
## Véxase tamén 
### Bibliografía 
* 
### Ligazóns externas 
* Xacobe Barral, alcalde bo e xeneroso
* La saga de la casa de Lordelo
Gastornis

***Gastornis*** é un xénero extinto de aves incapaces de voar que viviu durante o Paleoceno tardío e o Eoceno. Gastornis significa "ave de Gaston", o seu nome foille dado polo francés Gaston Plantei, quen descubriu fósiles deste animal en Geiseltal (Alemaña) en 1855. En 1876 Edward Drinker Cope descubriu outro xacemento de fósiles en América do Norte e chamounos *Diatryma* (do grego antigo diatrêma, "canoa"). Como ambos espécimes son extremadamente próximos e o descubrimento de *Gastornis* é anterior a *Diatryma* este último termo foi abandonado e todos os fósiles do xénero reciben o nome xenérico de *Gastornis*, en aplicación do Código Internacional de Nomenclatura Zoolóxica.

## Notas 
## Véxase tamén 
### Ligazóns externas 
*
Jacobo Otero Goday

**Jacobo Francisco Otero Goday**, nado no Grove en 1884 e finado no mesmo concello o 27 de xuño de 1964, foi un médico e político galego.

## Traxectoria 
Foi o décimo fillo de Francisco Otero Moraña. Estudou medicina na Universidade de Santiago de Compostela. Foi alcalde do Grove de 1913 a 1921. Na Segunda República foi presidente do Partido Republicano Gallego do Grove e despois pasou a Izquierda Republicana.

Co golpe de Estado do 18 de xullo de 1936 foi detido a principios de agosto e recluido na prisión de Pontevedra. Xulgado en Pontevedra en consello de guerra por rebelión militar o 17 de novembro con Ángel Cadavid Caamaño, Jacobo Barral Otero, Miguel Mandiás Merino, José Prol Figueiro e Manuel Puente Iglesias, foi condenado á pena de morte. Foille conmutada a pena pola de cadea perpetua. Estivo preso na illa de San Simón e foi trasladado ao Forte de San Cristovo (Pamplona) en febreiro de 1937. O 16 de febreiro de 1939 foi trasladado á Prisión de Figueirido. Recuperou a liberdade vixiada a principios dos anos corenta e volveu exercer como médico no Grove, dedicando parte do seu patrimonio a satisfacer as multas e sancións impostas pola ditadura. Era tío de Jacobo Barral Otero, que foi alcalde do Grove en 1936. Finou no Grove o 27 de xuño de 1964.

## Recoñecementos 
O pobo do Grove erixiu por subscrición popular en 1962 un monumento á súa memoria, obra de Alfonso Vilar Lamelas.

## Notas 
## Véxase tamén 
### Bibliografía 
* 

### Ligazóns externas 
* La saga de la casa de Lordelo

* Ficha en Los presos del penal de Ezcaba
Ornithomimus

***Ornithomimus*** ("imitador de aves") é un xénero coñecido por dúas especies de dinosauros terópodos ornitomímidos, que viviron a finais do período Cretáceo, fai aproximadamente entre 70 e 65 millóns de anos, no Mastrichtiano, no que hoxe é Norteamérica. *Ornithomimus velox*, a especie tipo, foi nomeada en base a un pé e unha man proveniente da Formación Denver, pero mellor material foi atopado no Canadá, incluíndo a *Ornithomimus edmontonicus* un excelente espécime articulado do Parque Provincial do Dinosauro, na Formación Canón Ferradura. Outros espécimes asignados a *Ornithomimus* foron atopados na costa leste dos Estados Unidos. O primeiro fósil de *Ornithomimus* foi atopado en 1889 e nomeado polo paleontólogo norteamericano Othniel C. Marsh en 1890.

## Notas 
## Véxase tamén 
### Bibliografía 
* Claessens, L., Loewen, M. and Lavender, Z. 2011. A reevaluation of the genus *Ornithomimus* based on new preparation of the holotype of *O. velox* and new fossil discoveries. Journal of Vertebrate Paleontology, SVP Program and Abstracts Book, 2011, pp.&nbsp;90.
* Reisdorf, A.G., and Wuttke, M. 2012. Re-evaluating Moodie's Opisthotonic-Posture Hypothesis in fossil vertebrates. Part I: Reptiles - The taphonomy of the bipedal dinosaurs *Compsognathus longipes* and *Juravenator starki* from the Solnhofen Archipelago (Jurassic, Germany). Palaeobiodiversity and Palaeoenvironments,
José Besada Domínguez

**José Besada Domínguez**, nado no Grove en 1882 e finado no mesmo concello o 7 de xaneiro de 1971, foi un empresario, agrarista e político galego.

## Traxectoria 
Organista da parroquia, aos sete anos formaba parte da agrupación musical do Grove da que chegou a ser director aos catorce. En 1900 emigrou a Buenos Aires. Integrado na comunidade galega creou a Banda de Música de Avellaneda e foi director do seu orfeón. En 1905 retornou ao Grove, abriu unha carpintería e un ultramarinos, e tamén a Panadería Besada. En 1914 abriu unha sala de espectáculos que denominou "Manuel Quiroga". Organizou novamente a banda de música da que foi outra vez director, e compuxo algunhas pezas musicais, "Vida Galega" é a máis coñecida. Agrarista, compuxo en 1914 un himno para a Unión Agraria do Grove.  En 1921 abriu unha sala cinematográfica, o Teatro-Cine Besada, e amenizaba musicalmente as películas mudas tocando el mesmo o piano.

Na Segunda República foi elixido alcalde do Grove nas eleccións de maio de 1931. Logo da folga xeral revolucionaria de 1934 foi cesado como alcalde. Logo da vitoria da Frente Popular foi reposto no cargo o 21 de febreiro de 1936, pero ao día seguinte presentou a dimisión, alegando as moitas dificultades para exercer o cargo. Logo do golpe de Estado do 18 de xullo de 1936  estivo fuxido e foi represaliado.

## Vida persoal 
Casou con Dolores Álvarez Gondar e foi pai de Peregrina, José, Dolores, Miguel e Fernando Besada Álvarez.

## Notas 
## Véxase tamén 
### Ligazóns externas 
* José Besada, un 'meco' histórico
Compsognathus

***Compsognathus*** (do grego kompsos/κομψος; "elegante", "refinado" ou "delicado" e gnathos/γναθος; "mandíbula") é un xénero representado por unha única especie de dinosauro terópodo compsognátido, que viviu a finais do período Xurásico, hai aproximadamente 150 millóns de anos atrás, no Titoniano, no que hoxe é Europa. Os paleontólogos atoparon dous fósiles ben preservados, un en Alemaña en 1850 e o segundo en Francia case un século despois. Moitas presentacións populares aínda describen *Compsognathus* como un dinosauro do tamaño dun galiña debido ao pequeno do espécime alemán, que agora se cre ser unha forma xuvenil máis grande. *Compsognathus* é un dos poucos dinosauros para os cales a dieta sábese con certeza: os restos de áxiles lagartos pequenos, presérvanse nos ventres de ambos espécimes. Os dentes descubertos en Portugal poden ser fósiles adicionais do xénero.

Aínda que non foi recoñecido como tal no momento da súa descuberta, *Compsognathus* é o primeiro dinosauro terópodo coñecido dun esqueleto fósil razoablemente completo. Até a década de 1990, era o dinosauro non-Avialae coñecido máis pequeno, estando clasificado incorrectamente nos séculos anteriores como o parente máis achegado do *Archaeopteryx*.

*Compsognathus* foi o primeiro xénero de dinosauros en ser representado con plumas, por Thomas Henry Huxley en 1876.

## Descrición 
miniatura|esquerda|Comparación do tamaño dos espécimes atopados en Francia (laranxa) e Alemaña (verde) respecto dun humano.
Durante décadas, *Compsognathus* tiñan a fama de seren os máis pequenos dinosauros coñecidos; o primeiro espécime atopado medía arredor dun metro de lonxitude. Porén, outros dinosauros descubertos con posterioridade, como *Caenagnathasia*, *Microraptor* e *Parvicursor*, eran aínda máis pequenos. O meirande espécime de *Compsognathus* atopado tiñan un peso estimado de entre 0,83 e 3,5kg.

## Notas 
## Véxase tamén 
### Ligazóns externas 
* *Compsognathus* en DinoData  
* *Compsognathidae* en Palaeos.com
Gran Premio do Brasil de 1975

O **Gran Premio do Brasil de 1975** foi unha carreira de automobilismo de Fórmula 1, celebrada o 26 de xaneiro de 1954 no circuíto de Interlagos de São Paulo. Foi a segunda carreira da tempada de .

Foi o cuarto Gran Premio do Brasil desde a súa presentación en 1972. A carreira foi gañada polo piloto de San Paulo Carlos Pace aos mandos dun Brabham BT44B. Sería a única vitoria da curta carreira de Pace, que morrería nun accidente de aviación dous anos máis tarde. O circuíto ten agora o seu nome. Outro brasileiro Emerson Fittipaldi terminou segundo no seu McLaren M23 e o seu compañeiro de equipo, o alemán Jochen Mass terminou terceiro.

## Resumo da carreira 
Jean-Pierre Jarier fixo novamente a pole position, logo de bater a marca da pole de 1973, clasificándose por diante do heroe local Emerson Fittipaldi. A carreira atrasouse, debido que a pista foi regada para eliminar os residuos, e evitar as picadas que desempeñaran un papel crucial na carreira de 1974 e ninguén quería unha repetición destes problemas.

Esta carreira marcou a última saída (e chegada) da longa carreira de Graham Hill na F1.

Os pilotos brasileiros terminaron 1º e 2º nesta carreira, con Carlos Pace gañando a única carreira da súa carreira e Emerson Fittipaldi terminando segundo. Esta fazaña repetiuse en 1986 con Nelson Piquet e Ayrton Senna.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
### Ligazóns externas 
''A menos que se indique o contrario, todos os resultados da carreira tómanse de
Matelotage

O ***matelotage*** (do , "home de mar") foi unha institución análoga ó matrimonio que existiu entre os piratas arredor do século XVII.

## Características
Tratábase dunha unión permanente e formal entre dous homes adultos. Os dous membros da parella unían os seus bens, loitaban xuntos e coidaban un do outro en caso de doenza. En ocasións o *matelotage* quedaba expresado por medio dun contrato no que se estipulaba que, en caso de falecemento dun deles, a súa parella herdaba todos os seus bens.

Esta práctica era común na illa de La Tortuga e chegou a normalizarse entre a poboación civil de illas como A Española ou Xamaica.

## Véxase tamén
### Ligazóns externas
*
Albert White Hat

**Albert White Hat** (nome lakota **Natan Tokahe**, que significa "O primeiro en cargar"), nado o 18 de novembro de 1938 e finado o 13 de xuño de 2013 foi un mestre de lingua lakota e un activista da cultura tradicional Sicanju Lakota. É coñecido por traducir a lingua lakota para os filmes de Hollywood, como o filme de 1990 *Dances with Wolves*, e por crear unha ortografía e un compendio moderno do lakota. Tivo sete fillos.

## Traxectoria 
Albert White Hat naceu preto de St. Francis, Dacota do Sur na Reserva India de Rosebud no seo dunha familia tradicional. Era o neto do famoso xefe Hollow Horn Bear."

Durante a súa nenez só falou lakota. Asistiu ó colexio en Spring Creek, Dacota do Sur. Ó contrario que os seus compañeiros do Colexio da Misión Xesuíta de St. Francis, que foron enviados ó internado con cinco anos, el non foi ata os dezaseis. 

"Eu medrei cunha morea de persoas maiores, escoitando as historias. E estas historias estaban dentro de min. E logo fun a un internado, e matáronme aquelas historias nese sistema. Saín de alí totalmente avergoñado de quen son, de que son. A finais dos anos sesenta, volvín á cultura, pola miña conta. Deixei medrar o pelo, e comecei a falar a miña lingua. Unha desas veces, fixen o xaxún. Estiven na procura da visión, por cinco anos.

Despois de graduarse no Colexio de St. Francis, tivo diversos traballos.

## Mestre de lingua e cultura lakota 
White Hat loitou polo ensino da lingua lakota no distrito escolar do Condado de Todd, Dacota do Sur cando os seus fillos entraron no colexio nos anos 1960. Daquela, o lakota non formaba parte do currículo educativo de Dacota do Sur. Co tempo aprendeu a crear os seus propios plans de estudos, e converteuse en mestre de lingua Lakota el mesmo. Desenvolveu un método de ensino que emprega amplos exemplos da cultura Brule Lakota, e chegou a ser coñecido como un estudoso da lingua. El ensinaría a cultura lakota "tanto a membros da tribo como a americanos non nativos." En 1999 reuniu as notas dos seus estudos nun libro, *Reading and Writing the Lakota Language.* Foi o primeiro falante nativo de Lakota que publicou un libro de texto e un glosario en dita lingua." White Hat falaba a miúdo en conferencias e reunións, incluíndo a conferencia de 2008 "Planning for Seven Generations" celebrada en Boulder, Colorado, e era moi coñecido dentro dos circuítos dos powwow.

## Cita 
## Obras 
* White Hat, Sr., A. (1999). *Reading and Writing the Lakota Language*. Salt Lake City: The University of Utah Press. ISBN 978-0-87480-572-7
* White Hat, A., Sr. (1983). "Lakota ceremonial songs". Mission, South Dakota: Sinte Gleska University.

## Premios 
* Outstanding Indian Educator Award (1995)
* National Indian Education Association Indian Elder of the Year (2001)
* Living Indian Treasure Award (2007)

## Notas 
## Véxase tamén 
### Ligazóns externas 
* 
*
Apatosaurus

***Apatosaurus*** (do grego: "réptil enganoso") é un xénero de dinosauros saurópodos diplodócidos, que viviron a finais do período Xurásico na actual América do Norte. Othniel Charles Marsh describiu e nomeou a primeira especie coñecida, ***A. ajax***, en 1877, e unha segunda especie, ***A. louisae***, foi descuberta e nomeada por William H. Holland en 1916. *Apatosaurus* viviu hai 152 a 151 millóns de anos, durante finais do Kimeridgiano a comezos do estrato Titoniano, e é coñecido por fósiles da formación de Morrison atopados en Colorado, Oklahoma, Novo México, Wyoming e Utah, nos Estados Unidos de América. *Apatosaurus* tiña unha lonxitude media de entre 21 e 22,8 m, e un peso medio de entre 16,4 a 22,4 toneladas. Uns poucos espécimes atopados indican unha lonxitude máxima un 11–30% maior que a media e un peso de 32,7 a 72,6 toneladas.

## Véxase tamén 
### Ligazóns externas 
* 
* Batuman, Elif. Brontosaurus Rising (abril de 2015), *The New Yorker*
* Krystek, Lee. "Whatever Happened to the Brontosaurus?"  UnMuseum (Museum of Unnatural Mystery), 2002.
* Taylor, Mike. "Why is 'Brontosaurus' now called *Apatosaurus*?" MikeTaylor.org.uk, 28 de xuño de 2004.
Deinonychus

***Deinonychus*** (do ; *deinós*, 'terrible' e do ; *ónux*, 'gadoupa') é un xénero representado por unha única especie de dinosauro terópodo dromeosáurido, ***Deinonychus antirrhopus***. Viviu a mediados do período Cretáceo, fhai aproximadamente 115 e 108 millóns de anos, entre o Aptiano e o Albiano, no que hoxe é Norteamérica. *Deinonychus* era un corredor moi áxil e veloz, calidades que se vían favorecidas pola súa cola longa e ríxida, sempre levantada, que lle axudaba a manter o equilibrio durante a carreira. Aínda que estaba estreitamente emparentado co *Velociraptor* de Mongolia, diferénciase facilmente a primeira ollada polo seu morro máis curto, constitución máis robusta e maior tamaño. Alcanzaba lonxitudes de entre 2,5 e 3,5 metros e un peso de 50 a 70 quilogramos.

Os estudos do paleontólogo John Ostrom sobre *Deinonychus* de finais da década de 1960 revolucionaron o pensamento científico sobre os dinosauros, provocando un "renacemento dos dinosauros" e espertando un debate sobre se os dinosauros eran de sangue quente ou de sangue frío. Antes diso, a concepción popular sobre os dinosauros era a de xigantes reptilianos. Ostrom observou o corpo pequeno, a postura elegante e horizontal, a columna vertebral, e especialmente as gadoupas raptoriais agrandadas nos pés, suxerían un depredador activo e áxil.

## Descuberta e nomeamento 
Os restos fosilizados de *Deinonychus* foron descubertos na formación Cloverly de Montana e Wyoming en América do Norte. A formación Cloverly data de finais do Aptiano até comezos do Albiano no período Cretáceo, hai entre 115 e 108 millóns de anos. Ademais, uns dentes atopados en Arundel Clay Facies (mediados do Aptiano), da formación Potomac na chaira costeira atlántica de Maryland, tamén foron asignados ó xénero.

## Notas 
## Véxase tamén 
### Outros artigos 
* Dromaeosauridae
Estegosauro

O **estegosauro** (*Stegosaurus*, do grego "lagarto con tellado") é un xénero de dinosauros tireóforos estegosáuridos, que viviron a finais do período Xurásico, hai aproximadamente entre 156 e 144 millóns de anos, no Kimeridgiano e o Titoniano, no que hoxe é América do Norte e Europa. Debido ás súas distintivas espiñas da cola e placas, *Stegosaurus* é un dos máis recoñecidos dinosauros, xunto con *Tyrannosaurus*, *Triceratops*, *Velociraptor* e *Apatosaurus*. O nome de *Stegosaurus* significa "réptil con tellado" e deriva do antigo grego στέγος, *stegos*- ("tellado ou teito") e σαῦρος, -*sauros* ("lagarto"). Polo menos tres especies foron identificadas na porción superior da Formación Morrison no oeste dos Estados Unidos e son coñecidas polo menos por 80 individuos entre todas.

## Notas
Coelophysis

***Coelophysis*** (do grego "ósos ocos") é un xénero representado por unha única especie de dinosauro terópodo celofísido, que viviu a finais do período Triásico, hai aproximadamente 216 a 196 millóns de anos, no Noriano, ao suroeste dos Estados Unidos de América, así como en Suráfrica e Zimbabwe.O seu nome génerico débese a que os ósos das súas patas eran ocos e provén do grego antigo κοιλος/*koilos* que significa "oco" e φυσις/*physis* "forma". A especie tipo, *C. bauri*, foi descrita por Edward Drinker Cope en 1889.

## Notas 
## Véxase tamén 
### Ligazóns externas 
**Coelophysis*  en Dino Directory
Espazo (puntuación)

O **espazo** é a área en branco que se emprega para separar palabras.

## Historia
No latín clásico usábase o punto medio para separar as palabras, pero este costume acabouse perdendo en favor da *scriptura continua*.

Os primeiros textos en latín con espazos aparecen en Irlanda a finais do século VI.

## Notas
Trazo baixo

O **trazo baixo** ou **guión baixo** é un signo tipográfico auxiliar, consistente nun trazo situado na parte baixa da palabra. No código ASCII ten o valor 95.

## Historia
O trazo baixo estaba presente nas máquinas de escribir para poder subliñar textos: escribíase primeiro o texto e volvíase atrás para escribir o trazo baixo. Foi incluído como carácter alfabético a finais dos anos sesenta.

## Usos 
Utilízase principalmente en Informática para substituír o espazo en aplicacións nas que non se pode usar ese carácter.

Emprégase tamén como signo diacrítico nalgunhas linguas africanas e amerindias, como o shoshone.

## Notas
Pachycephalosaurus

***Pachycephalosaurus*** (gr. "réptil de cabeza grosa") é un xénero representado por unha única especie de dinosauro marginocéfalo paquicefalosáurido, que viviu a finais do período Cretáceo, fai aproximadamente 68 e 65 millóns de anos, no Mastrichtiano, no que hoxe é Norteamérica. Os seus restos foron atopados en Montana, Dakota do Sur e Wyoming. Foi un animal herbívoro ou omnívoro que se coñece soamente dun só cranio e dalgunhas pezas da cúpula deste extremadamente grosas.
Styracosaurus

***Styracosaurus*** (gr. "lagarto espiñento") é un xénero de dinosauros ornitisquios ceratópsidos que viviron a finais do período Cretáceo, fai 75 millóns de anos no Campaniano, no que é hoxe Norteamérica. Tiña de catro a seis longos cornos saíndo do seu volante do pescozo, un pequeno corno a partir das súas fazulas, e un gran corno solitario sobre o seu nariz, que chego a medir máis de 60 centímetros de longo e 15 de ancho.
Arthur Penn

**Arthur Hiller Penn**, nado en Filadelfia, Pensilvania o 27 de setembro de 1922 e finado en Nova York o 28 de setembro de 2010, foi un director e produtor de cinema, teatro e televisión estadounidense.

## Traxectoria 
Entrou no exército aos dezanove anos, e aí foi onde comezou a interesarse polo teatro, organizando espectáculos para os soldados. Tras ver *Cidadán Kane*, de Orson Welles sentiuse atraído polo cinema.

Cando xa tiña sona como director en televisión dirixiu o seu primeiro filme, *O pistoleiro zurdo*, en 1958.

A súa carreira continuou con éxito durante os anos sesenta e setenta. Cando este comezou a declinar pasou a producir televisión, coma a serie *Law & Order*.

Era o irmán máis novo do fotógrafo de moda Irving Penn.

## Obra 
* 1958 - *O pistoleiro zurdo*
* 1962 - *O milagre de Anna Sullivan*
* 1965 - *Acosado*
* 1966 - *A manda humana*
* 1967 - *Bonnie e Clyde*
* 1968 - *Flesh and Blood*
* 1969 - *O restaurante de Alicia*
* 1970 - *Pequeno gran home*
* 1975 - *Móvese a noite*
* 1976 - *The Missouri Breaks*
* 1981 - *Four Friends*
* 1985 - *Target*
* 1987 - *Morte en inverno*
* 1989 - *Penn & Teller Get Killed*
* 1993 - *The Portrait* (telefilme)
* 1996 - *Inside* (telefilme)

## Notas 
## Véxase tamén 
### Ligazóns externas 
*
Corythosaurus

***Corythosaurus*** (gr. "lagarto con casco") é un xénero representado por unha única especie de dinosauro hadrosáurido, que viviu a finais do período Cretáceo, fai aproximadamente uns 70 millóns de anos, no Campaniano, no que hoxe é Norteamérica.
Ankylosaurus

***Ankylosaurus*** (gr. "lagarto acoirazado") é un xénero de dinosauros tireofóros anquilosáuridos, coñecido por unha soa especie, que viviu a finais do período Cretáceo, fai aproximadamente 68 a 65 millóns de anos, durante o Mastrichtiano no que hoxe é Norteamérica.

Do mesmo xeito que outros anquilosáuridos, *Ankylosaurus* distinguíase pola súa pesada armadura e un gran mazo caudal, sendo probablemente o máis grande do seu grupo. Aínda que fai falta de descubrir esqueletos completos e algúns dos seus parentes posúen moitos máis fósiles recobrados, *Ankylosaurus* é considerado o dinosauro acoirazado máis destacado e representativo.
Parasaurolophus

***Parasaurolophus*** (do gr. *para*/παρα "xunto" ou "preto", *saurus*/σαυρος "lagarto" e *lophos*/λοφος "crista" significa "Próximo ao lagarto cristado") é un xénero de dinosauros ornitópodos hadrosáuridos, que viviron a finais do período Cretáceo, fai aproximadamente 83 e 71 millóns de anos, no Campaniano, no que hoxe é Norteamérica. Foi un herbívoro que camiñaba tanto de xeito bípede como cuadrúpede. *Parasaurolophus* é un hadrosáurido, parte da diversa familia de dinosauros cretáceos coñecidos pola variedade de estraños adornos na cabeza. Este xénero en coñecido polo seu gran e elaborada crista cranial, coa forma dun tubo que se proxecta cara a atrás e arriba do cranio.

## Notas 
## Véxase tamén 
### Bibliografía 
* 
### Ligazóns externas 
* 
* 
* 
*